หุ้นปิดร่วง 16.80 จุด
หุ้นปิดช่วงบ่ายที่ระดับ 1,165.61 จุด ลดลง 16.80 จุด(-1.42%)มูลค่าการซื้อขาย 25,012.52 ล้านบาท
10 เม.ย. 2555

หุ้นปิดช่วงบ่ายที่ระดับ 1,165.61 จุด ลดลง 16.80 จุด(-1.42%)มูลค่าการซื้อขาย 25,012.52 ล้านบาท
ดัชนีหุ้นไทยปิดช่วงบ่ายที่ระดับ 1,165.61 จุด ลดลง 16.80 จุด(-1.42%)มูลค่าการซื้อขาย 25,012.52 ล้านบาท นักวิเคราะห์ฯเผยตลาดหุ้นไทยวันนี้ปรับตัวลงต่อจากสัปดาห์ก่อน โดยมีแรงขายหุ้นกลุ่มพลังงานและปิโตรเคมีถ่วง หลังขาดปัจจัยหนุนใหม่ๆ รวมทั้งใกล้ช่วงวันหยุดยาวทำให้นักลงทุนบางส่วนหายไปจากตลาดฯและมีการขายทำกำไรออกมาก่อน พรุ่งนี้ตลาดฯมีลุ้นที่จะรีบาวน์ขึ้นบ้าง พร้อมให้แนวรับ 1,156-1,160 จุด แนวต้าน 1,170-1,176 จุด
ตลาดหลักทรัพย์ปิดตลาดวันนี้ที่ระดับ 1,165.61 จุด ลดลง 16.80 จุด(-1.42%)มูลค่าการซื้อขาย 25,012.52 ล้านบาท 
การซื้อขายหุ้นวันนี้ ดัชนีหุ้นไทยแกว่งตัวในแดนลบตลอดทั้งวัน โดยขยับขึ้นแตะจุดสูงสุดของวันที่อยู่ระดับ 1,176.26 จุด ส่วนดัชนีจุดต่ำสุดของวันอยู่ที่ 1,156.83 จุด
ส่วนหลักทรัพย์เปลี่ยนแปลงวันนี้ เพิ่มขึ้น 113 หลักทรัพย์ ลดลง 446 หลักทรัพย์ และไม่เปลี่ยนแปลง 113 หลักทรัพย์
นายสมชาย เอนกทวีผล ผู้อำนวยการฝ่ายวิจัยหลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงต่อเนื่องจากสัปดาห์ก่อน โดยมีแรงขายหุ้นขนาดใหญ่โดยเฉพาะกลุ่มพลังงานและปิโตรเคมีถ่วง เนื่องจากไม่มีปัจจัยบวกใหม่ๆหนุม ขณะที่ตัวเศรษฐกิจของหลายๆประเทศก็ออกมาไม่ค่อยดี   ประกอบกับเข้าใกล้ช่วงวันหยุดยาวจึงทำให้มีนักลงทุนบางส่วนหายไปจากตลาดฯและมีแรงขายทำกำไรออกมาก่อน ทั้งนี้คาดว่านักลงทุนต่างชาติมีโอกาสขายสุทธิต่อจากวันพฤหัสฯ 
 แนวโน้มการลงทุนในวันพรุ่งนี้(11 เม.ย.)นายสมชาย กล่าวว่า ตลาดฯมีโอกาสที่จะรีบาวน์กลับได้บ้าง พร้อมให้แนวรับ 1,156-1,160 จุด แนวต้าน 1,170-1,176 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่               BANPU   มูลค่าการซื้อขาย 1,442.69 ล้านบาท ปิดที่ 582.00 บาท ลดลง 12.00 บาท          SCB     มูลค่าการซื้อขาย 1,240.08 ล้านบาท ปิดที่ 141.50 บาท ลดลง  3.50 บาท          SCC     มูลค่าการซื้อขาย   928.70 ล้านบาท ปิดที่ 341.00 บาท ลดลง  5.00 บาท          PTT     มูลค่าการซื้อขาย   882.70 ล้านบาท ปิดที่ 349.00 บาท ราคาไม่เปลี่ยนแปลง          ADVANC  มูลค่าการซื้อขาย   854.94 ล้านบาท ปิดที่ 169.50 บาท ลดลง  5.00 บาท